สถานกงสุลใหญ่ ณ เมืองฮ่องกง เร่งประสานให้การช่วยเหลือคนไทย หลังการท่าฮ่องกง แจ้งประกาศสถานการณ์พิเศษ
สถานกงสุลใหญ่ ณ เมืองฮ่องกง เร่งประสานให้การช่วยเหลือคนไทย หลังการท่าฮ่องกง แจ้งประกาศสถานกาณ์พิเศษ ยกเลิกเที่ยวบินเข้าและออกฮ่องกงทุกเที่ยวบิน สถานกงสุลใหญ่ ณ เมืองฮ่องกง แจ้งผ่านเพจเฟซบุ๊คของสถานกงสุล โดยระบุว่า ด้วยสถานการณ์ชุมนุมประท้วงที่เกิดขึ้นที่ท่าอากาศยานนานาชาติฮ่องกงในวันนี้ การท่าฮ่องกง ได้ประกาศสถานกาณ์พิเศษ ยกเลิกเที่ยวบินเข้าและออกฮ่องกงทุกเที่ยวบิน และแนะนำให้ผู้โดยสารทุกคนที่ยังอยู่ในท่าอากาศยาน พิจารณาออกจากบริเวณอาคารผู้โดยสาร 1 (Terminal 1) ซึ่งมีการประท้วง พร้อมประสานสายการบินของตนต่อไป ในการนี้ คนไทยทุกคนที่เที่ยวบินถูกยกเลิก ขอให้ประสานสายการบินของตนในเบื้องต้น เพื่อยืนยันสถานะการบิน รวมทั้งรับคำแนะนำและบริการ แนวปฏิบัติจากสายการบินของท่านต่อไปทั้งนี้ สถานกงสุลใหญ่ ณ เมืองฮ่องกง ได้ประสานกับการบินไทยทันที เพื่อช่วยดูแลแนะนำและให้ความช่วยเหลือคนไทยที่ตกค้างอยู่ข้างในสนามบิน โดยขอให้ผู้โดยสารคนไทยรวมตัวที่อาคารผู้โดยสาร 2 (Terminal 2) ซึ่งไม่มีการประท้วง และขอให้ผู้โดยสารคนไทยของสายการบินไทย และผู้ที่ประสงค์ขอรับความช่วยเหลือให้รวมตัวที่ counter เช็คอินของสายการบินไทยก่อน อย่างไรก็ตาม ขอให้คนไทยที่ติดค้างอยู่ที่ท่าอากาศยานนานาชาติฮ่องกง ประสานสถานกงสุลใหญ่ฯ ได้ที่หมายเลขโทรศัพท์ฉุกเฉิน (+852) 6821 1545 หรือ (+852) 6821 1546 โดยด่วน